Իսկ «Հիմնադիր խորհրդարանի» անդամ, «ԱՍԱԼԱ»-ի մարտիկ Ալեք Ենիգոմշյանն էլ այսօր հրավիրած ասուլիսի ժամանակ հայտարարեց. «Տղաներն ասում են` մենք բժիշկներին պատանդ չենք պահել, թող գա հերթափոխ խումբը, և այս բժիշկներն ազատ են, կարող են գնալ»: Նրա խոսքերով՝ 3 օր ոչ մի բժիշկ ներս չի մտել, բժշկական օգնություն չի ցուցաբերվել ներսում գտնվող վիրավորին, այդ իսկ պատճառով տղաները դիմել են այդ քայլին, որպեսզի ապահովվի 24-ժամյա բժշկական սպասարկում: Նրանց պահանջը մեկն է՝ բժշկական օգնության ապահովումը: